Invitasjon til Solfest

Fagerlidal skole og FAU har den glede å invitere foresatte til Solfest for 5.-7. trinn!

**Tid**: tirsdag 21. februar kl 17.30-19.30.

**Sted:** gymsal og hall

**Program:**

* **17.30-18.20:** kafé og sosialt samvær. FAU stiller med kafédrift. Elevene sitter sammen med sine foresatte.
* **18.20-18.30:** Elevene går til klasserommene sammen med sine lærere, og gjør seg klare til underholdning.
* **18.30-19.30:** Underholdning trinnvis, med tema Melodi Grand Prix. Når elevene er ferdige med sin framføring, går de til gymsalen og er sammen med sine foresatte der.

**Andre praktiske opplysninger:**

* **Antall besøkende:** Pga brannsikkerhet og kapasitet må vi begrense antall besøkende. I tillegg ønsker vi at fokuset skal være på elevene som står på scenen, derfor inviteres ikke søsken i denne omgang. På generalprøvene vil småtrinnet få anledning til å se mellomtrinnet opptre, og mellomtrinnet vil se småtrinnet opptre, slik at søsken på skolen har sett hverandres framføring før solfestene.
* **Parkering:** de ansatte vil parkere nede ved skolen, slik at foresatte kan parkere ved ansatteparkering, busslommen, slusen og ved søppelcontainere på andre siden av brua.
* **Kafé:** Det er mulig å handle i kafeen i hallen, og man kan betale med både Vipps og kontanter. Inntekter fra dagen går til uteområdet til skolen. Kafeen vil være stengt når underholdningen starter, slik at alle foresatte får anledning til å se sitt barn opptre.
* **Obligatorisk oppmøte:** elevene vil få avspasert denne ettermiddagen, fredag 23/6.

Vi gleder oss veldig til en hyggelig ettermiddag sammen med dere foresatte, der elevene får vist fram hva de har øvd på.

Velkommen til dere alle! 😊

Vennlig hilsen elever, ansatte og FAU ved Fagerlidal skole